Egil Brekke
Store norske leksikon,Religion og filosofi,Religioner og livssyn,Kristendom,Den norske kirke
Egil Brekke var en norsk teolog. Han ble cand. theol. i 1910 og tok praktisk-teologisk eksamen i 1911. Han var residerende kapellan i Orkdal fra 1913, sogneprest på Røros fra 1918, residerende kapellan i Fagerborg, Oslo, fra 1933 og sogneprest i Frogner, Oslo, fra 1940 til 1955.
Brekke var opptatt av at kirken måtte engasjere seg i sosiale spørsmål. Han var blant de prestene som mente at arbeiderbevegelsen og kirken stod nært hverandre med hensyn til mål og verdier. Han var sekretær i Det frivillige kirkeråd i 25 år, og utgav en rekke skrifter, blant annet Kirken og det sociale spørsmål (1913), Var Jesus socialist? (1917), Social aand (1919), Bergprekenen idag (1935) og Hva er sannhet? (1952). Les mer i Store norske leksikon Den norske kirke Bergprekenen